דף הבית / המשבר ופתרונו / תנועה לקראת "קומוניזם נכון"
תשובתי: ראשית, כמות גדולה מאוד של עולים מרוסיה חיים בישראל, כמיליון בני אדם. אני חושב שיגיעו עוד ויעלו את המספר ללמעלה ממיליון, מפני שברוסיה נשארו עוד הרבה מאוד יהודים, למרות שייתכן שהם אינם מודים בזה. הרבי מלובביץ' אמר פעם שרשומים ברוסיה באופן רשמי שלושה מיליון יהודים, אבל למעשה הם מונים כ-20 מיליון. אותו דבר גם באמריקה, וזה מבלי לספור את אותם עשרת השבטים שלא מובן היכן הם נמצאים. לעת עתה כל זה ניסתר, אבל זה יתגלה כשיהיה בכך צורך. אני סבור שההתקדמות הנכונה ביחסים בין רוסיה וישראל תהיה כאשר עם ישראל ילמד את הרוסים מהו קומוניזם נכון. קומוניזם נכון הוא לא הקומוניזם שניסו לבנות בברית המועצות באופן לא מוצלח, אלא הוא כזה שבונה חברה נכונה, קומוּנה. נטייה לחברה כזו וזרמים בעלי אוריינטציה סוציאליסטית מתחילים להתגלות גם במדינות המערב וגם באמריקה, מפני שהעולם מתקרב למצב שבו האוטומציה של הייצור מתחילה לגבור והיא גוררת אחריה אבטלה. כלכלה המבוססת על כסף תיעלם בהדרגה והחברה תישאר בבעיה גדולה, לכן איחוד החברה זה האתגר הראשון שהעולם מתחיל להתמודד איתו כבר היום. הבעיה היא שאף אחד לא יודע איך להתקדם לקראת זה כי חברה נכונה ומאוחדת יכולה להתגבש ולהיווצר רק בעזרת חינוך אינטגרלי שנובע מחכמת הקבלה.
אני סבור שברוסיה קיימת נטייה מיוחדת ליחסים מסוג זה, מפני שלמרות הבעיות העצומות שהופיעו בזמן השלטון הסובייטי, אנשים בכל זאת נשארו עם תחושות חיוביות וזיקה מסוימת למצב ההוא. העם הרוסי נמשך גם היום לאלמנטים סוציאליסטיים, בדיוק כפי שיהודי ישראל נמשכים אליהם ביסודם. היווצרותה של חברה עתידית נכונה תהיה הצלה לא רק עבור ישראל, אלא גם עבור רוסיה, מפני שאחרת היא לא תצא מהמשבר הנוכחי. העולם כולו יכול לצאת מהמשבר רק דרך בניית חברה חדשה, ולא בעזרת טכנולוגיות שונות.
הבא למי ובשביל מה יש היום צורך בילדים?